open-index/open-wikipedia-markdown huggingface dataset:
Αουρίνη

Η **αουρίνη** είναι οργανική χημική ένωση, γνωστή και ως **C.I. 43800**, **ροσολικό οξύ** ή **κοραλλίνη**. Σχηματίζει κιτρινωπούς ή βαθυκόκκινους (κεραμιδί) κρυστάλλους με πρασινωπή μεταλλική λάμψη. Από χημικής απόψεως είναι ο ανυδρίτης της 4-4΄-4΄΄-τριοξυτριφαινυλοκαρβινόλης. Η αουρίνη είναι πρακτικώς αδιάλυτη στο νερό, αλλά ευδιάλυτη στην αιθανόλη, διαλυτή σε ισχυρά οξέα, οπότε δημιουργεί κίτρινο διάλυμα, και σε υδατικά διαλύματα αλκαλικών αλάτων, οπότε δημιουργεί βαθυκόκκινα διαλύματα. Εξαιτίας αυτής της συμπεριφοράς, χρησιμεύει ως δείκτης pH στην περιοχή τιμών pH από 5,0 μέχρι 6,8. Χρησιμοποιείται επίσης ως ενδιάμεση ένωση για την παραγωγή χρωμάτων, αλλά όχι ως βαφή η ίδια, επειδή δεν είναι σταθερή.

## Ιστορικό και σύνθεση
Η αουρίνη παρασκευάσθηκε για πρώτη φορά το 1834 από τον Γερμανό χημικό Φρήντλημπ Φέρντιναντ Ρούνγκε, με απόσταξη ανθρακόπισσας. Ο Ρούνγκε την ονόμασε *Rosölsäure* ή *Rosaölsäure*, δηλαδή κόκκινο ελαιώδες οξύ. Το 1861 οι Χέρμαν Κόλμπε και Ρούντολφ Σμιτ δημοσίευσαν τη σύνθεση της αουρίνης με θέρμανση οξαλικού οξέος και πισσελαίου σε πυκνό διάλυμα θειικού οξέος. Με τον καιρό, οι χημικοί συνειδητοποίησαν ότι η παραγόμενη έτσι αουρίνη ήταν ένα μείγμα παρόμοιων ενώσεων.)

Η καθαρή αουρίνη παρασκευάζεται παρόμοια, με θέρμανση φαινόλης και οξαλικού οξέος μέσα σε πυκνό θειικό οξύ:

:425px

## Ασφάλεια
Η αουρίνη μπορεί να προκαλέσει ερεθισμό των ματιών, του δέρματος και της αναπνευστικής οδού. Η κατάποση και η εισπνοή θα πρέπει να αποφεύγονται. Επίσης έχει αναφερθεί ότι η αουρίνη έχει ιδιότητες που επηρεάζουν το ενδοκρινικό σύστημα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 204

## Εξωτερικοί σύνδεσμοι
* Η ιστορία της αουρίνης στο βιβλίο *Heinrich Caro and the creation of modern chemical industry*
* 

Κατηγορία:Δείκτες PH
Κατηγορία:Βαφές
Κατηγορία:Αρωματικές ενώσεις
Κατηγορία:Φαινόλες
Διονύσης Κλάδης

Ο **Διονύσης Κλάδης** (Πάτρα, 19 Ιουλίου 1983) είναι Έλληνας ηθοποιός που ασχολείται κυρίως με τη μεταγλώττιση.

Αυτός είναι γνωστός για τους ρόλους του στις ταινίες *Η κρυφή γοητεία της τουαλέτας* (2015), *Heptagon* (2016) και *Το μανάβικο* (2017).

## Ρόλοι μεταγλώττισης
### Σειρές Κινουμένων Σχεδίων

### Ταινίες Κινουμένων Σχεδίων

### Σειρές Live Action

### Ταινίες Live Action

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί φωνής
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Σεσίλια Μπολόκο

Η **Σέσιλια Μπολόκο** (πλήρες όνομα: *Cecilia Carolina Bolocco Fonck* Σέσιλια Καρολίνα Μπολόκο Φόνκ, γεννημένη 19 Μαΐου 1965) είναι Χιλιανή ηθοποιός, τηλεπαρουσιάστρια και Μις Υφήλιος το 1987.

## Πρώιμη ζωή
Γεννήθηκε στο Σαντιάγκο της Χιλής. Σπούδασε στο Κολέγιο του Σαντιάγκο και έπειτα για ένα χρόνο πολιτικός μηχανικός στο Πανεπιστήμιο του Σαντιάγκο, πριν εγκαταλείψει για να συνεχίσει στην ενδυματολογία στο Ινστιτούτο INCA-CEA.

Ως Μις Χιλή εκπροσώπησε την χώρα της, στο διαγωνισμό Μις Υφήλιος που πραγματοποιήθηκε στο World Trade Centre στη Σιγκαπούρη. Στέφθηκε Μις Υφήλιος και έγινε η πρώτη νικήτρια από την Χιλή.

Έχει εργαστεί εκτός από μοντέλο και ως δημοσιογράφος στην ισπανική έκδοση του CNN, στη Telemundo και σε διάφορα προγράμματα της χώρας της.

## Προσωπική ζωή
Υπήρξε δύο φορές παντρεμένη με τον Αμερικανό τηλεοπτικό παραγωγό Μάικλ Γιάνγκ και με τον πρώην πρόεδρο της Αργεντινής Κάρλος Μένεμ, μαζί απέκτησαν και έναν γιο.

## Παραπομπές


Κατηγορία:Μις Υφήλιος
Κατηγορία:Χιλιανοί ηθοποιοί
Κατηγορία:Χιλιανές μοντέλα
Μετίν Γιουκσέλ (ποδοσφαιριστής)

Ο **Μετίν Γιουκσέλ** (, Μποζντογάν, Επαρχία Αϊδινίου, 8 Μαρτίου 1990 - ) είναι Τούρκος ποδοσφαιριστής, ο οποίος αγωνίζεται ως πλάγιος μέσος για λογαριασμό της Αφζέτ Αφιονσπόρ, στην Πρώτη Κατηγορία Τουρκίας.

## Ποδοσφαιρική καριέρα
### Συλλογική καριέρα
Ο Γιουκσέλ, ο οποίος ξεκίνησε την ενασχόληση με το ποδόσφαιρο από τα τμήματα υποδομής της Αλτάι, υπέγραψε το πρώτο επαγγελματικό συμβόλαιό του το 2009, ημερομηνία κατά την οποία και προβιβάστηκε στην πρώτη ομάδα του συλλόγου. Πραγματοποίησε το επίσημο ντεμπούτο του με τα χρώματα της Αλτάι κατά τη διάρκεια αναμέτρησης με αντίπαλο την Κόνιασπορ, στο πλαίσιο του θεσμού του Κυπέλλου Τουρκίας, στις 30 Σεπτεμβρίου 2009. Παρά το γεγονός πως έλαβε χρόνο συμμετοχής κατά τη διάρκεια της ίδιας σεζόν σε αγώνες του Κυπέλλου Τουρκίας, καθώς και του πρωταθλήματος της Πρώτης Κατηγορίας Τουρκίας, ωστόσο, κατά τη διάρκεια της αμέσως επόμενης σεζόν, πιο συγκεκριμένα της σεζόν 2010-2011, με αποτέλεσμα την παραχώρησή του ως δανεικού στην Τεπετζικσπόρ, ομάδα της Τρίτης Κατηγορίας Τουρκίας, προκειμένου να λάβει τον απαραίτητο για την ποδοσφαιρική εξέλιξή του χρόνο συμμετοχής. Το 2014, ο Γιουκσέλ αποχώρησε ως μεταγραφή με προορισμό τη Μανίσασπορ, σύλλογο του οποίου και ανέλαβε την αρχηγία το 2017.

### Εθνική καριέρα
Ο Μετίν Γιουκσέλ έχει υπάρξει, συνολικά, 4 φορές διεθνής με την Εθνική Τουρκίας Κ-18.

## Παραπομπές


## Εξωτερικοί σύνδεσμοι
* 

Κατηγορία:Τούρκοι ποδοσφαιριστές
Κατηγορία:Ποδοσφαιριστές Αλτάι ΣΚ
Κατηγορία:Ποδοσφαιριστές Μπουγιουκσεχίρ Μπελεντιγιέ Ερζουρουμσπόρ
Κατηγορία:Ποδοσφαιριστές Πρώτης Κατηγορίας Τουρκίας
Κατηγορία:Ποδοσφαιριστές Εθνικής Τουρκίας Κ18
Κατηγορία:Μέσοι ποδοσφαιριστές
Μετίν Γιουκσέλ

Ο **Μετίν Γιουκσέλ** (, Μπιτλίς, 17 Ιουλίου 1958 - Κωνσταντινούπολη, 23 Φεβρουαρίου 1979) ήταν Τούρκος ακτιβιστής και μέλος της ισλαμιστικής πολιτοφυλακής των Ακιντζιλάρ.

Γεννημένος στις 17 Ιουλίου 1958 στο οροπέδιο του Κολονγκό, στην περιοχή του Μπιτλίς, ο Γιουκσέλ ήταν υιός του ισλαμιστή Σαντρετίν Γιουκσέλ και αδερφός του Εντίπ Γιουκσέλ. Σε ηλικία εννέα ετών ο Γιουκσέλ, από κοινού με την οικογένειά του, εγκαταστάθηκε εντός της συνοικίας Φατίχ της Κωνσταντινούπολης, όπου και ανέπτυξε έντονη ακτιβιστική δράση καθ'όλη τη διάρκεια των σχολικών χρόνων του, ενώ παράλληλα κατέστη ηγετικό στέλεχος της ισλαμιστικής πολιτοφυλακής των Ακιντζιλάρ.

Κατά την ίδια περίοδο, έγινε γνωστός για τις ισλαμιστικού χαρακτήρα ιδέες και αγώνες του, καθώς και για την αντιπαράθεσή του με πρόσωπα και οργανώσεις αντιθέτων ιδεολογιών. Κατά τη διάρκεια της χρονικής περιόδου η οποία προηγήθηκε του Πραξικοπήματος της 12ης Σεπτεμβρίου 1980, κατέστη ηγέτης της πτέρυγας νεολαίας του Κόμματος Εθνικής Σωτηρίας σε μια περίοδο βίαιων συγκρούσεων μεταξύ αριστερών και δεξιών ομάδων πολιτών. Στις 26 Οκτωβρίου 1977, εμπρός στο Λύκειο Νταρουσάφακα, ο Γιουκσέλ δέχθηκε επίθεση από οκτώ αριστερών πολιτικών πεποιθήσεων ακτιβιστές, ενώ ο ίδιος βρισκόταν στο σημείο συνοδευόμενος από τρεις φίλους του, από την οποία και επιβίωσε, έχοντας, ωστόσο, προηγουμένως δεχθεί τρία τραύματα από σφαίρες, εκ των οποίων δύο στην κοιλιακή χώρα και ένα στο ύψος των γονάτων.

Στις 23 Φεβρουαρίου 1979, ο Γιουκσέλ πυροβολήθηκε εντός του προαυλίου χώρου του τζαμιού του Φατίχ, από ομάδα εθνικιστών με τους οποίους είχε προηγηθεί σύντομη λεκτική διαμάχη, κατά τη διάρκεια της οποίας οι τελευταίοι είχαν εκτοξεύσει απειλές κατά του ιδίου. Μεταξύ των μελών της συγκεκριμένης ομάδας εθνικιστών, βρισκόταν ο Ιχσάν Μπαρουτσού, μετέπειτα βουλευτής Κωνσταντινούπολης με το Κόμμα Εθνικιστικής Δράσης. Η πέτρα εντός του προαυλίου χώρου του τζαμιού του Φατίχ πάνω στην οποία ξεψύχησε ο Γιουκσέλ παρέμεινε εκτεθειμένη έως και το 2018, ημερομηνία κατά την οποία και αφαιρέθηκε από το σημείο, στο πλαίσιο εργασιών αποκατάστασης και αναστηλώσεως.

## Επακόλουθα
Εντός σχετικής ανακοινώσεως την οποία εξέδωσε η Τουρκική Εθνική Φοιτητική Ένωση αμέσως μετά τον θάνατό του, επισημάνθηκε πως ο Μετίν Γιουκσέλ δολοφονήθηκε σε ενέδρα μετά το πέρας της προσευχής της Παρασκευής, ενώ υπήρξε καταδίκη της συγκεκριμένης ενέργειας. Από την πλευρά του, ο Μεχμέτ Τελιογλού, πρόεδρος της πολιτοφυλακής των Ακιντζιλάρ ανέφερε σχετικά πως «οι ρατσιστές και υποκριτές, οι οποίοι αποτελούν την φασιστική προέκταση του ιμπεριαλισμού, σήμερα μαρτύρησαν τον αδελφό μας, Μετίν Γιουκσέλ, προτού, ακόμα, στεγνώσει το αίμα του αδελφού μας, Ερντογάν Τουνά, τον οποίον χθες μαρτύρησαν στην Αδριανούπολη».

## Παραπομπές


Κατηγορία:Κούρδοι στην Τουρκία
Κατηγορία:Τούρκοι ακτιβιστές
Κατηγορία:Τούρκοι ισλαμιστές
Κατηγορία:Τούρκοι Σουνίτες
Κατηγορία:Κούρδοι ισλαμιστές
Κατηγορία:Κούρδοι Σουνίτες
Κατηγορία:Δολοφονημένοι ακτιβιστές
Pup play

thumb|240px|Ομάδα κουταβιών (pups) σε μια κοινωνική εκδήλωση
Το **pup play** () είναι μια μορφή παιχνιδιού ρόλων όπου οι συμμετέχοντες υιοθετούν τη συμπεριφορά και τον ρόλο ενός σκύλου. Συχνά περιλαμβάνει τη χρήση ειδικού εξοπλισμού, όπως κολάρα, λουριά και σκυλίσιες μάσκες, και μπορεί να περιλαμβάνει διάφορες δραστηριότητες, όπως παιχνίδι με μπάλες, κυνήγι και εκπαίδευση, καθώς και γαβγίσματα. Το pup play, γνωστό και ως puppy play, μπορεί να αποτελεί μέρος της ευρύτερης κουλτούρας του BDSM, αλλά δεν είναι απαραίτητα συνδεδεμένο με σεξουαλικές πρακτικές. Για πολλούς, είναι ένας τρόπος εκτόνωσης, διασκέδασης και εξερεύνησης της ταυτότητάς τους, καθώς επίσης και η έκφραση προσωπικών φαντασιώσεων.

## Παραπομπές


Κατηγορία:Ερωτικός φετιχισμός
Κατηγορία:Ερωτικά παιχνίδια ρόλων
Κατηγορία:Σεξολογία
Κατηγορία:Σεξουαλική έλξη
Μητροπολίτης Βράτζης Γρηγόριος

Ο **Γρηγόριος** (κατά κόσμον *Κρασιμίρ Μαρίνωφ Τσβετκώφ*, *Красимир Маринов Цветков*) είναι επίσκοπος της Βουλγαρικής Ορθόδοξης Εκκλησίας, ο οποίος διατελεί Μητροπολίτης Βράτζης από τις 12 Μαρτίου 2017.

Ο Μητροπολίτης Γρηγόριος υπήρξε τοποτηρητής του Μητροπολίτικού Θρόνου Σόφιας από τις 19 Μαρτίου 2024, μετά τον θάνατο του Πατριάρχη Νεοφύτου, και μέχρι την εκλογή του νέου Πατριάρχη Βουλγαρίας Δανιήλ στις 30 Ιουνίου 2024.

## Βιογραφικά στοιχεία
Ο κατά κόσμον Κρασιμίρ Μαρίνωφ Τσβετκώφ γεννήθηκε στις 19 Σεπτεμβρίου 1970 στο Μπότεβγκραντ. Αποφοίτησε από το Φυσικομαθηματικό Λύκειο της γενέτειράς του. Το 1995 ολοκλήρωσε το διετές παράλληλο μάθημα της Θεολογικής Σχολής της Σόφιας «Άγιος Ιωάννης της Ρίλας». Στις 17 Νοεμβρίου 1996 εκάρη μοναχός στη Μονή του Αγίου Γεωργίου Χατζηδίμοβο από τον Μητροπολίτη Νευροκοπίου Ναθαναήλ και έλαβε το όνομα Γρηγόριος. Την επόμενη μέρα χειροτονήθηκε ιεροδιάκονος και το 1997 - πρεσβύτερος. Στις 21 Δεκεμβρίου 1998 έλαβε το οφίκιο του Αρχιμανδρίτη. Το 1999 αποφοίτησε από τη Θεολογική Σχολή του Πανεπιστημίου Αθηνών.

Υπηρέτησε κατόπιν στη Μητρόπολη Σόφιας και την 1η Νοεμβρίου 2007 διορίστηκε πρωτοσύγκελός της. Προτάθηκε από τον Μητροπολίτη Σοφίας, Πατριάρχη Μάξιμο, ως βοηθός επίσκοπος της μητρόπολης και η Ιερά Σύνοδος, λόγω των αναγκών της επισκοπής, τον εξέλεξε Επίσκοπο Βρανίτσης. Χειροτονήθηκε από τον Μητροπολίτη Νευροκοπίου Ναθαναήλ στις 29 Οκτωβρίου 2010 στη Μονή Κοίμησης της Θεοτόκου του Τρογιάν, κατά τον εορτασμό των 96ων γενεθλίων του Πατριάρχη Μαξίμου.

Στις 7 Φεβρουαρίου 2011, η Ιερά Σύνοδος όρισε τον Επίσκοπο Γρηγόριο ως ηγούμενο της Μονής Τρογιάν από τις 8 Φεβρουαρίου 2011. Χειροτονήθηκε ηγούμενος από τον Μητροπολίτη Λοβτσού Γαβριήλ στις 11 Φεβρουαρίου 2011. Το Ιανουάριο του 2014 ήταν υποψήφιος για τη Μητρόπολη Νευροκοπίου, αλλά δεν εξελέγη. Στις 30 Απριλίου 2014, η Ιερά Σύνοδος τον αποδέσμευσε από τη θέση του ηγούμενου της Μονής Τρογιάν και την 1η Μαΐου 2014 ορίστηκε βοηθός επίσκοπος του Πατριάρχη Νεοφύτου.

Στις 12 Μαρτίου 2017 εξελέγη ομόφωνα από τους 13 μητροπολίτες της Ιεράς Συνόδου νέος Μητροπολίτης Βράτζης. Τον υποδέχτηκαν χιλιάδες λαϊκοί και ενθρονίστηκε στη Μητρόπολή του στις 18 Μαρτίου 2017.

Μετά τον θάνατο του Πατριάρχη Βουλγαρίας Νεοφύτου, στη συνεδρίασή της στις 19 Μαρτίου 2024, η Ιερά Σύνοδος εξέλεξε ομόφωνα τον Μητροπολίτη Γρηγόριο ως προσωρινό προεδρεύοντα της Ιεράς Συνόδου και τοποτηρητή της Μητρόπολης Σόφιας μέχρι την εκλογή νέου Πατριάρχη Βουλγαρίας.

## Παραπομπές


Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Γρηγοριος
ΥΜΕΤ

Η **Υ.ΜΕ.Τ.** (Υποδιεύθυνση Μέτρων Τάξης) είναι μονάδα καταστολής της Ελληνικής Αστυνομίας που δημιουργήθηκε το 1994 με τον διαχωρισμό των ΜΑΤ σε ΥΑΤ και ΥΜΕΤ. Αρχικά δημιουργήθηκαν ως τείχος άμυνας μπροστά απο την ΥΑΤ εξοπλησμένες μόνο με κράνος και ασπίδες, ενώ φορούσαν την 8Β στολή της ΕΛ.ΑΣ. Χωρίζεται σε διμοιρίες και έχει παρόμοιο αλλά ελαφρύτερο εξοπλισμό σε σχέση με την ΥΑΤ. Υπάρχει στις μεγαλύτερες πόλεις της Ελλάδας και επεμβαίνει σε συγκεντρώσεις ατόμων, όταν η κατάσταση δεν είναι αρκετά σοβαρή για να επέμβει η ΥΑΤ. 

Φοράνε μπλε στολές, σε αντίθεση με τους άντρες της ΥΑΤ, που φοράνε χακί. Ο εξοπλισμός τους είναι ο εξής: πλαστική ασπίδα, κράνος, αστυνομική ράβδος (γκλομπ), αντιασφυξιογόνα μάσκα, πιστόλι και πλαστικά προστατευτικά από τα γόνατα και κάτω. Τα τελευταία χρόνια εξοπλίζονται και με μικρούς πυροσβεστήρες, χρησιμοποιούν δακρυγόνα, ενώ σε κάποιες διμοιρίες υπάρχει και φυσούνα (όπως στην ΥΑΤ). 

Μεταφέρονται με κλούβες, όπως η ΥΑΤ.

Συνήθως στέλνονται σε συγκεντρώσεις, συγκρατούν πλήθος με τις ασπίδες ή απωθούν διαδηλωτές. Συχνά χρησιμοποιούνται ως πρώτος φραγμός στις διαδηλώσεις, και όταν η κατάσταση ξεφύγει επεμβαίνει η ΥΑΤ. 

Επίσης υπάρχουν σταθερές διμοιρίες ΥΜΕΤ για φύλαξη στόχων, όπως πρεσβείες, δικαστήρια και αστυνομικά τμήματα.

## Παραπομπές


Κατηγορία:Ελληνική Αστυνομία
Διαφοροποιημένη διδασκαλία

Η **διαφοροποιημένη διδασκαλία** είναι μία εκπαιδευτική προσέγγιση σύμφωνα με την οποία η διδασκαλία διαμορφώνεται και προσαρμόζεται ανάλογα με τις ανάγκες και τις δυνατότητες κάθε μαθητή, το γλωσσικό του υπόβαθρο, τα ενδιαφέροντά του, τις ακαδημαϊκές του δεξιότητες και το ρυθμό μάθησης του.

## Οφέλη
Η διαφοροποίηση διδασκαλίας δίνει στους εκπαιδευτικούς την δυνατότητα να παρέμβουν σε σημαντικούς άξονες της εκπαιδευτικής διαδικασίας, αυξάνοντας την πιθανότητα συμμετοχής του μαθητή στη μάθηση. Οι βασικοί άξονες παρέμβασης σχετίζονται με:
# το περιεχόμενο (content)
# τη διαδικασία (μέθοδοι διδασκαλίας)
# το παραγόμενο προϊόν (μέθοδοι αξιολόγησης)
# το μαθησιακό περιβάλλον (learning environment)

## Παραπομπές


Κατηγορία:Εκπαίδευση-επέκταση
Κατηγορία:Εκπαιδευτικές πρακτικές
Μπορίς Λισούνοφ

Ο **Μπορίς Πάβλοβιτς Λισούνοφ** ( 19 Αυγούστου 1898 – 3 Νοεμβρίου 1946) ήταν Σοβιετικός αεροναυπηγός.

## Βίος
Ο Λισούνοφ γεννήθηκε στη Ντουρνόφσκαγια μια *στάνιτσα* στο Κυβερνείο του Αστραχάν της Ρωσικής Αυτοκρατορίας. Ο πατέρας του ήταν Κοζάκος αξιωματικός.

Το 1918 τελείωσε το σχολείο στο Σαράτοφ και πήγε στη Μόσχα όπου φοίτησε στην Ακαδημία της Πολεμικής Αεροπορίας «Ζουκόφσκι». Εκεί ανέπτυξε φιλία με τον Σεργκέι Ιλιούσιν, ο οποίος τις επόμενες δεκαετίες εξελίχθηκε σε έναν από τους εξέχοντες αεροναυπηγούς της  Σοβιετικής Ένωσης. Από το 1926 ο Λισούνοφ υπηρέτησε ως μηχανικός αεροσκαφών σε μονάδες της Σοβιετικής Πολεμικής Αεροπορίας ενώ σταδιακά εξελίχθηκε και εν τέλει ανέλαβε επικεφαλής μηχανικός στο Εργοστάσιο Αεροσκαφών Νο. 39 στο Χάρκοβο.

Τον Νοέμβριο του 1936 ταξίδεψε στις Ηνωμένες Πολιτείες, στο εργοστάσιο της εταιρείας Douglas στην Καλιφόρνια. Σκοπός ήταν να οργανωθεί η κατόπιν αδείας παραγωγή του μεταγωγικού αεροσκάφους DC-3 στην ΕΣΣΔ. Στα 1936-1939 ο Λισούνοφ κατέγραψε και τεκμηρίωσε όλα τα τμήματα και τα εξαρτήματα του αεροσκάφους καθώς και του αναγκαίου για την παραγωγή του εξοπλισμού. Επίσης καταγράφηκαν όλες οι αναγκαίες διαδικασίες για την χρήση και υποστήριξη των αεροσκαφών αφού εντάσσονταν σε υπηρεσία. Από κοινού με τον επικεφαλής του, τον Βλαντίμιρ  Mιάσιστσεφ, ο Λισούνοφ ξεκίνησε την διαδικασία ένταξης του DC-3 σε παραγωγή. Μεγάλο μέρος της προετοιμασίας αφορούσε στην μετατροπή των μονάδων μέτρησης στα τεχνικά σχέδια και την σχετιζόμενη τεκμηρίωση στο μετρικό σύστημα.

Στις 27 Ιανουαρίου 1938 ο Λισούνοφ ανέλαβε τεχνικός διευθυντής στο Εργοστάσιο Αεροσκαφών Νο. 84 στο Χίμκι, στα περίχωρα της Μόσχας. Έπειτα από την σύλληψη του Mιάσιστσεφ, ανέλαβε επικεφαλής ανάπτυξης του όλου προγράμματος εγχώριας παραγωγής του DC-3 και η σοβιετική εκδοχή του αεροσκάφους ονομάστηκε Lisunov Li-2. Τα Li-2 χρησιμοποιήθηκαν από την πολεμική αλλά και την πολιτική αεροπορία και η παραγωγή τους άρχισε το 1939 και συνεχίστηκε μέχρι το 1952, καθιστώντας τον συγκεκριμένο τύπο το πιο κοινό σοβιετικό επιβατηγό αεροσκάφος της δεκαετίας του 1940.

Τον Σεπτέμβριο του 1941, ενώ η γερμανική εισβολή στην ΕΣΣΔ ήταν πλέον σε πλήρη εξέλιξη και τα ναζιστικά στρατεύματα πλησίαζαν την ίδια την Μόσχα, ο Λισούνοφ επέβλεψε την ταχύτατη μεταφορά του εργοστασίου αεροσκαφών από την περιοχή της Μόσχας στην Τασκένδη. Σύντομα το νέο εργοστάσιο κατέστη λειτουργικό και συνέχισε την παραγωγή των Li-2 για τις ανάγκες της πολεμικής προσπάθειας.

Ο Λισούνοφ υπέστη καρδιακή προσβολή και απεβίωσε το 1946. Λίγο πριν τον θάνατό του είχε αναλάβει διευθυντική θέση στο Υπουργείο Αεροπορικής Βιομηχανίας και του είχαν απονεμηθεί το Τάγμα του Λένιν καθώς και το Τάγμα του Ερυθρού Αστέρα ως αναγνώριση της επιτυχημένης υλοποίησης του προγράμματος του Li-2.

## Παραπομπές


Κατηγορία:Σοβιετικοί μηχανικοί
Απιδίτης

[thumb|upright|Παραδοσιακός απιδίτης (''poiré'' στη γαλλική γλώσσα), εμφιαλωμένος στη [Νορμανδία]]
Ο **απιδίτης** ή **αχλαδόκρασο** είναι οινοπνευματώδες ποτό το οποίο παράγεται από την αλκοολική ζύμωση χυμού από νωπά αχλάδια, ακριβώς όπως o μηλίτης παράγεται από τη ζύμωση μήλων. Η περιεκτικότητά του απιδίτη σε οινόπνευμα είναι σχετικώς μικρή και η γεύση του χαρακτηρίζεται ως «δροσερή» και «ευχάριστη», με έντονη την ιδιαίτερη ευωδιά του αχλαδιού, εξαιτίας της υψηλής συγκεντρώσεως δεκα-2,4-διενοϊκών εστέρων.

Η ζύμωση του χυμού του αχλαδιού γίνεται όπως και εκείνη του γλεύκους. Συνήθως υποβοηθείται με την προσθήκη καλλιεργημένης ζύμης. Για την παραγωγή απιδίτη μπορούν καταρχήν να χρησιμοποιηθούν αχλάδια οποιασδήποτε ποικιλίας. Ωστόσο, στην Κεντρική Ευρώπη, όπου το ποτό έχει παράδοση, καλλιεργούνται ειδικές ποικιλίες αχλαδιάς. Εκτός από την Κ. Ευρώπη, ο απιδίτης παράγεται παραδοσιακά στην Αγγλία, ιδίως στις κομητείες Γκλώστερσηρ, Χέριφορντσηρ και Γούστερσηρ, μέρη της νότιας Ουαλίας, στη Γαλλία (ιδίως στη Νορμανδία και την Ανδεγαυία), στον Καναδά, την Αυστραλία και τη Νέα Ζηλανδία.

Οι ποικιλίες αχλαδιάς από τις οποίες παρασκευάζεται απιδίτης πιστεύεται ότι κατάγονται από άγρια υβρίδια (*wildings*), ανάμεσα στην ήμερη αχλαδιά ''Pyrus communis communis'' και τη σπάνια πλέον άγρια αχλαδιά *[[Pyrus pyraster]]*. Τον 4ο αιώνα μ.Χ. ο Ιερώνυμος αναφέρεται στον απιδίτη με την ονομασία *piracium*. Τέτοια υβρίδια επιλέγονταν ανά τους αιώνες κατά τόπους για επιθυμητές ιδιότητες και μέχρι τον 19ο αιώνα είχαν ήδη καθιερωθεί τοπικές ποικιλίες.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 248

Απιδιτης
Γεωγλωσσοειδή

Τα **γεωγλωσσοειδή** (λατινική και επιστημονική ονομασία *Geoglossaceae*) είναι οικογένεια μυκήτων, που ανήκει στην ομώνυμη τάξη γεωγλωσσώδη. Τα μέλη της είναι γνωστά με την κοινή ονομασία «γλώσσες της γης». Τα ασκοκάρπια των περισσότερων γεωγλωσσοειδών είναι εδαφικά και γενικώς μικρά, σκουρόχρωμα, με σχήμα ροπάλου και ύψος από 2 έως 8&nbsp;εκατοστά. Tα ασκοσπόρια είναι συνήθως μπεζ έως καφέ και συχνά με πολλά διαμερίσματα. Η χρήση ενός σύνθετου μικροσκοπίου είναι απαραίτητη για τον ακριβή προσδιορισμό των ειδών.

## Συστηματική
Οι μύκητες που περιλαμβάνει σήμερα η ομοταξία γεωγλωσσομύκητες θεωρούνταν παλαιότερα ως μια οικογένεια (τα γεωγλωσσοειδή) της ομοταξίας λεωτιομύκητες. Με την ευρεία έννοια η οικογένεια περιείχε 6 γένη και 48 είδη. Μια από τις πρώτες μοριακές μελέτες με χρήση ριβοσωμικού DNA υπέδειξε ότι η οικογένεια δεν αποτελούσε μονοφυλετική ομάδα. Οι Schoch κ.ά., χρησιμοποιώντας 6 γονίδια, τόσο ριβοσωμικού DNA όσο και γονίδια που εξέφραζαν πρωτεΐνες, βρήκαν αρκετά δεδομένα που υπεστήριζαν τον ορισμό μιας νέας ομοταξίας (*Geoglossomycetes*), που να περιλαμβάνει τα γένη *Geoglossum*, *[[Sarcoleotia]]* και *Trichoglossum*. Αυτή η ομοταξία είναι μονοτυπική, δηλαδή περιλαμβάνει μόνο την τάξη *Geoglossales*, που με τη σειρά της είναι επίσης μονοτυπική, περιλαμβάνουσα μόνο την οικογένεια γεωγλωσσοειδή. Περαιτέρω έρευνες του DNA το 2011 είχαν ως αποτέλεσμα την προσθήκη του γένους *Nothomitra* στην ομάδα.

Αρκετά είδη του γένους *[[Neolecta]]* μοιάζουν με γεωγλωσσοειδή και ονομάζονται με την ίδια κοινή ονομασία, αλλά ανήκουν σε διαφορετική υποσυνομοταξία των ασκομυκήτων, τους ταφρινομύκητες. Σήμερα γίνονται γενικώς δεκτά ως μέλη της οικογένειας, και άρα και της ομοταξίας, τα εξής οκτώ γένη:
* Γεώγλωσσο (*Geoglossum*)
* Γλουτινόγλωσσο (*Glutinoglossum*)
* Ημιλευκόγλωσσο (*Hemileucoglossum*)
* Λευκόγλωσσο (*Leucoglossum*)
* Νοθόμιτρα (*Nothomitra*)
* Σαμπουλόγλωσσο (*Sabuloglossum*)
* Σαρκολεοτία (*Sarcoleotia*)
* Τριχόγλωσσο (*Trichoglossum*

## Ενδιαίτημα
Τα γεωγλωσσοειδή βρίσκονται συνήθως στο χώμα ή γύρω από βλάστηση που σαπίζει. Στη Βόρεια Αμερική συναντώνται συχνά σε δασικές εκτάσεις κωνοφόρων, πλατύφυλλων και μεικτές, ενώ στην Ευρώπη βρίσκονται συνήθως σε λιβάδια.

## Παραπομπές

* 

Γεωγλωσσοειδη
Καπνόδιο

Το **καπνόδιο** ή **απιοσπόριο** (λατινική και επιστημονική ονομασία *Capnodium*) είναι γένος μυκήτων, που ανήκει στην ομώνυμη οικογένεια καπνοδιοειδή. Η εμφάνιση των ειδών του είναι παρόμοια με μούχλα που μοιάζει με καπνιά, από όπου και η ονομασία γένους, οικογένειας, αλλά και τάξεως. Η εξάπλωσή του σε ένα φυτό προκαλεί τη μυκητιακή ασθένεια «καπνιά»: το μυκήλιο του μύκητα καλύπτει τα φύλλα και τους νεαρούς βλαστούς των προσβεβλημένων φυτών με ένα «μαύρο χνούδι». Η διάκριση των ειδών του είναι δύσκολη εξαιτίας του πολυμορφισμού που παρουσιάζουν. Από τα πολλά είδη, λίγα μόνο προσβάλλουν την άμπελο και τα εσπεριδοειδή, ενώ άλλα είδη προσβάλλουν τα πλατύφυλλα δασικά δένδρα οξιά, φιλύρα, λεύκα και άλλα.

Το γένος ορίσθηκε για πρώτη φορά επιστημονικώς το 1849 από τον Γάλλο μυκητολόγο Καμίγ Μοντάνι με βάση το είδος *Capnodium salicinum*.

## Κατάλογος ειδών

## Παραπομπές

Καπνοδιο
Μάρκος Αντόνιο (ποδοσφαιριστής)

Ο **Μάρκος Αντόνιο Σίλβα Σάντος** (γεννημένος στις 13 Ιουνίου 2000) είναι Βραζιλιάνος επαγγελματίας ποδοσφαιριστής που αγωνίζεται ως μέσος για τη Σάο Πάολο με την μορφή δανεισμού από την Λάτσιο.

## Καριέρα σε συλλόγους

### Ατλέτικο Παραναένσε
Γεννημένος στο Πόσοες, ο Αντόνιο εντάχθηκε στην νεανική ομάδα της Ατλέτικο Παραναένσε το 2014.

### Εστορίλ
Στις 7 Ιουλίου του 2018, ο Μάρκος Αντόνιο μετακόμισε στην πορτογαλική Εστορίλ και υπέγραψε το πρώτο του επαγγελματικό συμβόλαιο. Στις 30 Σεπτεμβρίου, έκανε το ντεμπούτο του για τον σύλλογο σε μια νίκη με 1-0 επί της CF Vasco da Gama Vidigueira για το κύπελλο Πορτογαλίας.

### Σαχτάρ Ντόνετσκ
Στις 19 Φεβρουαρίου του 2019, ο Αντόνιο εντάχθηκε στην Ουκρανική Σαχτάρ Ντονέτσκ. Στις 13 Μαρτίου του 2020, σκόραρε το πρώτο του γκολ για το Γιουρόπα Λιγκ σε μία νίκη της Σαχτάρ με 2-1 επί της Βόλφσμπουργκ.

### Λάτσιο
Στις 20 Ιουνίου του 2022, ο Αντόνιο υπέγραψε στην Ιταλική Λάτσιο.

#### ΠΑΟΚ (δανεισμός)
Στις 1 Σεπτεμβρίου του 2023, ο Αντόνιο εντάχθηκε στον ΠΑΟΚ ως δανεικός με την επιλογή αγοράς. Στο πρώτο μισό της σεζόν δεν αγωνίστηκε λόγω τραυματισμού που είχε από την προηγούμενη χρονιά. Στο δεύτερο μισό ωστόσο, είχε χρόνο συμμετοχής. Στο φινάλε του πρωταθλήματος για το 2023-2024, στέφθηκε πρωταθλητής με την ομάδα του ΠΑΟΚ.

#### Σάο Πάολο (δανεισμός)
Ο ΠΑΟΚ, το καλοκαίρι του 2024, δεν προχώρησε στην αγορά του, οπότε ο Αντόνιο επέστρεψε στην Λάτσιο. Λίγο καιρό μετά, αποκτήθηκε από την Σάο Πάολο και επέστρεψε στην Βραζιλία με την μορφή δανεισμού.

## Διεθνής καριέρα
Ο Αντόνιο εκπροσώπησε την χώρα του με την ομάδα Κ17 της Βραζιλίας στο Πρωτάθλημα Εθνών Νότιας Αμερικής Κ17 του 2017. Εκπροσώπησε επίσης την χώρα του στο Παγκόσμιο Κύπελλο Κ17 του 2017 που πραγματοποιήθηκε στην Ινδία, και σκόραρε ένα γκολ εναντίον της Ονδούρας στο γύρο των 16.

## Στατιστικά καριέρας

### Σε συλλόγους

## Διακρίσεις
**Ατλέτικο Παραναένσε**

* Πρωτάθλημα Παρανάνσε: 2018

**Σαχτάρ Ντόνετς**

* Πρωτάθλημα Ουκρανίας: 2018-19, 2019-20
* Κύπελλο Ουκρανίας: 2018-19
* Σούπερ Καπ Ουκρανίας: 2021

**ΠΑΟΚ**

* Πρωτάθλημα Ελλάδος: 2023–24

**Βραζιλία Κ17**

* Πρωτάθλημα Εθνών της Νότιας Αμερικής Κ17: 2017

**Ατομικές**

* Ομάδα του τουρνουά (Πρωτάθλημα νέων Νότιας Αμερικής): 2019

## Παραπομπές

## Εξωτερικοί σύνδεσμοι

* Επίσημο προφίλ της Λάτσιο 
* Μάρκος Αντόνιο σε ΑΕΔ και αρχειοθετημένη σελίδα FFU  (σε ουκρανικό)
* 

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Λάτσιο
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές ΓΝ Εστορίλ Πράια
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στην Ουκρανία
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Ελλάδα
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Σάο Πάολο Φουτεμπόλ Κλούμπε
Τουζλουτζά

Το **Τουζλούτζα** (,  αζερικά: *Duzluca)* είναι πόλη και δήμος στην επαρχία Ιγκντίρ στην ανατολική περιοχή της Τουρκίας.  Ο πληθυσμός του είναι 9.619 (2022). Βρίσκεται κοντά στα σύνορα με την Αρμενία.

## Παραπομπές


## Τοπωνύμιο
Το όνομα *Τουζλούτζα* βγαίνει από την λέξη *Tuz* (αλάτι στα Τουρκικά)

## Εξωτερικοί σύνδεσμοι
* 
*  

Κατηγορία:Οικισμοί στην Επαρχία του Ιγκντίρ
Κατηγορία:Διαμέρισμα του Τουζλουτζά
Κατηγορία:Κουρδικοί οικισμοί στην Τουρκία
Άνγκελα Βίσερ

Η **Άνγκελα Βίσερ** (Angela Visser, γεννήθηκε 18 Οκτωβρίου 1966) είναι Ολλανδέζα ηθοποιός, αισθητικός, μοντέλο και Μις Υφήλιος το 1989. 

Το 1988 διαγωνίστηκε στα καλλιστεία Μις Κόσμος, αλλά δεν κατάφερε να μπει στην τελική δεκάδα. Ως Μις Ολλανδία συμμετείχε στα Μις Υφήλιος, που διεξήχθει στο Fiesta Americana Condesa Hotel του Κανκούν στο Μεξικό. Κέρδισε τον τίτλο και έγινε η πρώτη νικήτρια από την Ολλανδία.

Στις 5 Μαΐου 1990, μαζί με τον τότε δήμαρχο του Ρότερνταμ Μπραμ Πέπερ, άνοιξε το European Walk of Fame. Ήταν επίσης η πρώτη που πήρε τη δικό της αστέρι μαζί με τον Lee Towers.

Κατά τα έτη 1991-1994, υπήρξε σχολιάστρια του διαγωνισμού.

## Παραπομπές


Κατηγορία:Μις Υφήλιος
Κατηγορία:Ολλανδές ηθοποιοί
Κατηγορία:Ολλανδές μοντέλα
Απλίτης

thumb|255px|Απλίτης
Ο **απλίτης** (αγγλ. *Aplite*) είναι εκρηξιγενές-μαγματογενές πέτρωμα που έχει γρανιτική σύσταση. Οι απλίτες είναι λεπτόκοκκοι έως και αφανιτικοί (δηλαδή χωρίς κόκκους ορατούς με γυμνό μάτι) και «λευκοκρατικοί», δηλαδή συνολικώς επικρατεί ανοικτόχρωμη εμφάνιση.  Στη σύσταση των απλιτών επικρατούν ο χαλαζίας και οι άστριοι (υπερτερούν οι αλκαλιούχοι-καλιούχοι άστριοι), πάντως ο όρος μπορεί να αναφέρεται γενικότερα σε λευκοκρατικές μικρές διεισδύσεις με λεπτόκοκκη σύσταση.

Ως πρόσθετα συστατικά των απλιτών εμφανίζονται ο τουρμαλίνης, ο γρανάτης, ο κορδιερίτης και μερικά άλλα, σπανιότερα ορυκτά. Οι απλίτες συναντώνται ως φλέβες, οι περισσότερες μικρού πάχους, σε γρανιτικές ή γνευσιακές περιοχές. Υπάρχουν και απλίτες που περιέχουν κεροστίλβη (κεροστιλβικοί απλίτες) ή μόνο αλβίτη με χαλαζία (πλαγιοκλαστικοί-αλβιτικοί απλίτες).

Απλίτες συναντώνται σε πολλά μέρη της Γης. Στην Ελλάδα βρίσκονται σε όλες σχεδόν τις γρανιτικές περιοχές της (Ικαρία, Μακεδονία και αλλού).

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 253

Απλιτης
Απλοδοντιίδες

Οι **απλοδοντιίδες** (λατινική και επιστημονική ονομασία *Aplodontiidae* ή *Haplodontiidae*) είναι οικογένεια των τρωκτικών ζώων, γνωστή και ως **απλοδοντίδες** (*Aplodontidae*) ή **απλοοδοντίνοι** (*Haploodontini*). Είναι η μοναδική οικογένεια της υποτάξεως προτρωγόμορφα η οποία ως οικογένεια έχει και μη εξαφανισμένα μέλη. Πιθανώς είναι «αδελφή» με την οικογένεια σκιουρίδες. Υπάρχουν απολιθώματα από το Ολιγόκαινο και το Μειόκαινο στην Ασία, από το Ολιγόκαινο στην Ευρώπη και από το Ολιγόκαινο μέχρι σήμερα στη North America, όπου ζει το μοναδικό είδος όλης της οικογένειας που δεν έχει εξαφανισθεί: ο ορεινός κάστορας (*Aplodontia rufa*).

## Ταξινομική
Σήμερα ταξινομούνται γενικώς στις *Aplodontiidae* τα εξής γένη, όλα εξαφανισμένων προϊστορικών ζώων εκτός από την απλοδοντία (το † υποδηλώνει εξαφανισμένο γένος):

* Απλοδοντία (*Aplodontia*), Richardson, 1829
* †Αλτασκίουρος (*Altasciurus*), Korth, 2019
* †Αμηνισκόμυς (*Ameniscomys*), Dehm, 1950
* †Ανσόμυς (*Ansomys*), Qiu, 1987
* †*Dakotallomys*, Tedrow & Korth, 1999
* †*Disallomys*, Korth, 2009
* †Εφημερόμυς (*Ephemeromys*), Wang & Heissig, 1984
* †Απλόμυς (*Haplomys*), Miller & Gidley, 1918
* †Λεπτορόμυς (*Leptoromys*), Tedrow and Korth, 1997
* †Λειοδοντία (*Liodontia*), Miller & Gidley, 1918
* †Μηνισκόμυς (*Meniscomys*), Cope, 1879
* †Νιγλαρόδων (*Niglarodon*), Black, 1961
* †Νινάμυς (*Ninamys*), Vianey-Liaud, Rodrigues & Marivaux, 2013
* †Ολιγοπετής (*Oligopetes*), Heissig, 1979
* †*Paracitellus*, Dehm, 1950
* †*Paransomys*, Vianey-Liaud, Rodrigues & Marivaux, 2013
* †*Proansomys*, Bi, Meng, McLean, Wu, Ni & Ye, 2013
* †Προσκίουρος (*Prosciurus*), Matthew, 1910
* †Ψευδαπλόδων (*Pseudaplodon*), Miller, 1927
* †Σκιουρόδων (*Sciurodon*), Schlosser, 1884
* †Σεληνόμυς (*Selenomys*), Matthew & Granger, 1923
* †*Sewelleladon*, Shotwell, 1958
* †*Tardontia*, Shotwell, 1958
* †Τριγωνόμυς (*Trigonomys*), Heissig, 1979

## Παραπομπές


Απλοδοντιιδες
Απλομίτριο

Το **απλομίτριο** ή **καλόβρυο** (*Haplomitrium*) είναι γένος μικρών πρωτόγονων φυτών της ομάδας που αποκαλείται ηπατικά (αγγλ. *liverworts*) και επιστημονικά αντιστοιχεί στη συνομοταξία *μαρχαντιόφυτα*, παρόμοια με τα βρύα). Είναι το μοναδικό γένος της (ομώνυμης) υφομοταξίας του, των 

## Είδη
Το 2016 αναγνωρίζονταν ευρύτερα τα εξής επτά είδη στο γένος *Haplomitrium*:

* Υπογένος *Calobryum* (Nees 1846), Schuster 1967c
** *Haplomitrium blumei* (Nees 1846), Schuster 1963
** *Haplomitrium mnioides* (Lindberg 1875), Schuster 1963
* Υπογένος *Haplomitrium*, Nees 1833 nom. cons.
** *[[Haplomitrium gibbsiae]]* (Stephani 1917), Schuster 1963
** *Haplomitrium intermedium*, Berrie 1962
** *[[Haplomitrium hookeri]]* (Lyell από Smith 1814), Nees 1833
*** *Haplomitrium hookeri* var. *minutum* (Campbell 1987), Bartholomew-Began 1991
** *Haplomitrium monoicum*, Engel 1981
** *Haplomitrium ovalifolium*, Schuster 1971d

## Παραπομπές


## Πηγές
* Το λήμμα «απλομίτριον» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 255

Απλομιτριο
Απόδεμα

Στη ζωολογία **απόδεμα** ονομάζεται μια δομή που αποτελεί εγκόλπωση στο χιτινώδες τμήμα του θωρακικού περιβλήματος των εντόμων και μερικών καρκινοειδών. Το σύνολο των αποδεμάτων των διαφορετικών χιτινωδών τμημάτων του θώρακα σχηματίζει ένα κατακόρυφο διπλό έλασμα, το οποίο παρέχει μια επαρκώς μεγάλη επιφάνεια για την προσκόλληση των θωρακικών μυών. Από την άλλη, όλα μαζί τα αποδέματα δημιουργούν ένα είδος εσωτερικού σκελετού, ο οποίος ονομάζεται **ενδοθώρακας** και χρησιμεύει, πέρα από την πρόσφυση των μυών, και στην προστασία του νευρικού σύστήματος του ζώου.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 267

Αποδεμα
Σον Γουέδερλι

Η **Σον Γουέδερλι** (Shawn Weatherly, γεννημένη 24 Ιουλίου 1959) είναι Αμερικανίδα ηθοποιός και Μις Υφήλιος το 1980. 

Φοίτησε στο Πανεπιστήμιο Clemson και ήταν επίσης μέλος της αδελφότητας Δέλτα Δέλτα Δέλτα.

Ως Μις ΗΠΑ διαγωνίστηκε στα Μις Υφήλιος, που διεξήχθησαν στο Sejong Center στη Σεούλ της Νότιας Κορέας. Κέρδισε τον τίτλο και έγινε η πέμπτη νικήτρια από τις ΗΠΑ.

Μετά τα Μις υφήλιος εργάστηκε ως ηθοποιός και εμφανίστηκε στην ταινία *Police Academy 3: Back in Training*  και στην πρώτη σεζόν της τηλεοπτικής σειράς Baywatch.

Το 1994 παντρεύτηκε τον Τσιπ Χάρις, πρόεδρο μιας εταιρείας έρευνας βιοτεχνολογίας, και έχουν δύο παιδιά.

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Μις Υφήλιος
Κατηγορία:Αμερικανίδες μοντέλα
Μποζέντσιν (Βοεβοδάτο Ελάσσονος Πολωνίας)

Το **Μποζέντσιν** (πολωνικά: Borzęcin) είναι χωριό του Πόβιατ Μπζέσκο, στο Βοεβοδάτο της Μικράς Πολωνίας της νότιας Πολωνίας. Βρίσκεται περίπου 14 χλμ. βορειοανατολικά του Μπζέσκο και 55 χλμ. ανατολικά της πρωτεύουσας του βοεβοδάτου, Κρακοβίας. Ο τρέχον πληθυσμός του είναι περίπου 3.700 κάτοικοι.

## Ιστορία
Το χωριό αναφέρεται σε ιστορικά έγγραφα για πρώτη φορά το 1475 από τον Πολωνό χρονικογράφο Γιαν Ντουούγκος στο *Liber beneficiorum* του, ένα μητρώο εκκλησιαστικής ιδιοκτησίας για φορολογικούς σκοπούς. Ο Ντουούγκος δηλώνει ότι το χωριό ιδρύθηκε σε μη κατοικήσιμη γη το 1364 από τον Επισκόπο της Κρακοβίας, Μποντζάντα Γιανκόφσκι, και πήρε το όνομά από αυτόν ως «Bodzantin» (Μποντζάντιν). Αυτό αργότερα μετατράπηκε στο σημερινό του όνομα όταν οι αυστριακές αρχές κατέγραψαν το χωριό ως «Borzecin» κατά τη διάρκεια των διαμελισμών της Πολωνίας. Η ίδρυση του χωριού βασίστηκε στο νόμο του Μαγδεμβούργου, και όλοι οι έποικοι εκεί ήταν Σλάβοι. Σε κάθε έναν από αυτούς δόθηκαν περίπου 25 εκτάρια γης. Αργότερα έφτασαν οι έποικοι από τη Γερμανία και τη Σιλέσια. Τα φορολογικά αρχεία του 1536 αναφέρουν 87 άνδρες αγρότες, και τα αρχεία πιστοποιούν την ύπαρξη μιας τοπικής εκκλησιαστικής σχολής μέχρι το 1596. Μέχρι το 1782 το χωριό ήταν ιδιοκτησία των επισκόπων της Κρακοβίας.

Το Μποζέντσιν λεηλατήθηκε από τις σουηδικές και τις τρανσυλβανικές δυνάμεις κατά τη διάρκεια της περιόδου της πολωνικής ιστορίας γνωστής ως «Κατακλυσμός». Μετά τον πρώτο διαμελισμό της Πολωνίας το 1772 έγινε μέρος του Αυστριακού Διαμελισμού. Στη δεκαετία του 1830 το χωριό έχασε το ένα έκτο του πληθυσμού του λόγω μιας επιδημίας χολέρας, μιας καταστροφικής πλημμύρας και μιας τοπικής πείνας. Οι τελευταίοι δουλοπάροικοι ελευθερώθηκαν το 1848.

Ο Πολωνός δραματουργός και συγγραφέας Σουαβόμιρ Μρόζεκ γεννήθηκε στο Μποζέντσιν το 1930.

Κατά τη διάρκεια του Β΄ Παγκοσμίου Πολέμου, 143 κάτοικοι του χωριού σκοτώθηκαν, μεταξύ των οποίων 64 σε ναζιστικά στρατόπεδα συγκέντρωσης. Από αυτούς οι 43 ήταν Εβραίοι. Επιπλέον, οι Γερμανοί δολοφόνησαν 28 Ρομά από μια κοντινή κοινότητα στο ίδιο το Κάτω Μποζέντσιν, και αρκετές εκατοντάδες ακόμα στο κοντινό χωριό Στσουρόβα, στη σφαγή της Στσουρόβα.

## Παραπομπές



Κατηγορία:Χωριά της Πολωνίας
Κατηγορία:Τοποθεσίες του Ολοκαυτώματος στην Πολωνία
Nine Inch Nails

Οι **Nine Inch Nails** είναι αμερικάνικο ιντάστριαλ ροκ συγκρότημα που δημιουργήθηκε στο Κλίβελαντ του Οχάιο το 1988. Ο μουσικός, τραγουδοποιός και παραγωγός Τρεντ Ρέζνορ αποτελούσε το μοναδικό μόνιμο μέλος του συγκροτήματος, μέχρι την συμμετοχή του συνεργάτη του Άττικους Ρος το 2016. Το συγκρότημα κυκλοφόρησε δύο άλμπουμ με έντονη ανταπόκριση του κοινού την δεκαετία του 1990, το The Downward Spiral (1994) και το The Fragile (1999), με τις πωλήσεις τους να υπερβαίνουν τα 10 εκατομμύρια στις Ηνωμένες Πολιτείες μόνο. Έχουν κυκλοφορήσει συνολικά εννέα άλμπουμ, ενώ έχουν λάβει δύο βραβεία Γκράμμυ το 1992 και το 1995.

Το άλμπουμ ντεμπούτο τους υπήρξε το P*retty Hate Machine* (1989), το οποίο κυκλοφόρησε μέσω της δισκογραφικής TVT Records. Έπειτα όμως από ένα μακροχρόνιο νομικό πόλεμο με την δισκογραφική TVT, ο Ρεζνορ δημιούργησε την δική του δισκογραφική, nothing Records, στην οποία υπέγραψε και ο Marilyn Manson.

## Ιστορία
Κατά την διάρκεια της ζωής του στο Κλίβελαντ το 1987, ο Τρεντ Ρέζνορ έπαιζε τα πλήκτρα στους Exotic Birds, μια συνθετική ποπ μπάντα με μάνατζερ της τον Τζον Μάλμ Τζούνιορ, ο οποίος συνέχισε να είναι μάνατζερ του Ρέζνορ και μετά την αποχώρηση του από το συγκεκριμένο συγκρότημα. Η πρώτη συναυλία των Nine Inch Nails πραγματοποιήθηκε στο Phantasy Theater της Λέικγουντ στο Οχάιο, στις 21 Οκτωβρίου του 1988. Ο Ρέζνορ επέλεξε το όνομα "Nine Inch Nails" λόγω του εύηχου ύφους του και όχι για κάποια κυριολεκτική αιτιολόγηση. Ορισμένοι υποστηρίζουν ότι το όνομα προέρχεται από την σταύρωση του Χριστού με εννέα καρφιά, σύμφωνα με την χριστιανική πίστη.

## Μέλη
• Τρεντ Ρέζνορ – πρώτη φωνή και δευτερεύοντα φωνητικά, κιθάρα, μπάσο, πλήκτρα, συνθεσάιζερ, σαξόφωνο, πιάνο, προγραμματισμός, ντράμς (1988– σήμερα)

• Άττικους Ρος – πλήκτρα, συνθεσάιζερ, προγραμματισμός, μπάσο, δευτερεύοντα φωνητικά (2016– σήμερα)

## Βραβεία

## Δισκογραφία

* *[[:en:Pretty_Hate_Machine|Pretty Hate Machine]]* (1989)

* *[[:en:Broken_(Nine_Inch_Nails_EP)|Broken]]* (1992)

* *[[:en:The_Downward_Spiral|The Downward Spiral]]* (1994)
* *[[:en:The_Downward_Spiral|The Fragile]]* (1999)
* *[[:en:With_Teeth|With Teeth]]* (2005)
* *[[:en:Year_Zero_(album)|Year Zero]]* (2007)
* *[[:en:Ghosts_I–IV|Ghosts I–IV]]* (2008)
* *[[:en:The_Slip_(album)|The Slip]]* (2008)
* *[[:en:Hesitation_Marks|Hesitation Marks]]* (2013)
* *[[:en:Hesitation_Marks|Not the Actual Events]]* (2016)
* *[[:en:Add_Violence|Add Violence]]* (2017)
* *[[:en:Bad_Witch|Bad Witch]]* (2018)
* *[[:en:Ghosts_V:_Together|Ghosts V: Together]]* (2020)
* *[[:en:Ghosts_VI:_Locusts|Ghosts VI: Locusts]]* (2020)
* ** (2025)

## Παραπομπές


Κατηγορία:Συγκροτήματα της εναλλακτικής ροκ
Κατηγορία:Industrial metal συγκροτήματα
Κατηγορία:Αμερικανικά heavy metal συγκροτήματα
Κατηγορία:Μουσικά συγκροτήματα από το Κλίβελαντ
Κατηγορία:Αμερικανικά μουσικά ντουέτα
Κατηγορία:Rock ντουέτα
Κατηγορία:Βραβευμένοι με Grammy
Κατηγορία:Νικητές Kerrang! Awards
Υποχθόνιος (ράπερ)

Ο **Αναστάσιος Καρακώστας** (Σιάτιστα, 15 Φεβρουαρίου 1978), γνωστός με το καλλιτεχνικό ψευδώνυμο «**Υποχθόνιος**», είναι Έλληνας τραγουδοποιός της ραπ μουσικής.
## Σταδιοδρομία
Ο *Υποχθόνιος* κατάγεται από τη Σιάτιστα Κοζάνης.

Το 1994 ξεκίνησε να ασχολείται ερασιτεχνικά με τη ραπ μουσική. Το 1996, ο *Υποχθόνιος* συνάντησε τον *Τάκι Τσαν* και τον *Μηδενιστή*, οι οποίοι είχαν ξεκινήσει ένα σχήμα ονόματι «*Gate of the Living Dead*». Μαζί με τον αδερφό του, *Καταχθόνιο*, προστέθηκαν σε αυτό και το συγκρότημα μετονομάστηκε σε «*Ζωντανοί Νεκροί*». Σήμερα θεωρείται από ορισμένους οπαδούς του χιπ χοπ ως το καλύτερο ραπ συγκρότημα της Ελλάδας, ενώ είναι το πρώτο που δραστηριοποιήθηκε στα είδη των μπατλ, χάρντκοουρ και γκάνγκστα. Οι ΖΝ ολοκληρώθηκαν με την ένταξη του Χαρμάνη στο σχήμα. Το 1997 κυκλοφόρησαν το πρώτο τους EP με τίτλο «*Στη Χώρα Των Καλύτερων MC's*» και το 1998 το LP «*Ο Πρώτος Τομος*». Το 2005 κυκλοφόρησε το πρώτο μίξτεϊπ με τίτλο «*το Παιδί του δρόμου*». Οι χρονιές 2006-2012 για τον Υποχθόνιο ήταν από τις καλύτερες του επαγγελματικά καθώς κυκλοφόρησε το κλαμπ-χιτ «*Κάνε ντου*» (2006) και την ραδιοφωνική επιτυχία «*Όντως μαζί*» με την Έλλη Κοκκίνου, ενώ έβγαλε και το LP «*Ποιόν Ακούς*» ως προσωπικό δίσκο. Το 2011 κυκλοφόρησε με την εταιρεία Spicy το ραδιοφωνικό κομμάτι «*Το μυαλό μου γυρνάει*». Το ίδιο έτος και μαζί με τον μουσικό παραγωγό Skive δημιούργησε την δισκογραφική εταιρεία Capital Music. Το 2012 κυκλοφόρησε το τραπ άλμπουμ «*Βρέχει Φράγκα*» όπου ο Υποχθόνιος, με νέο στυλ, έκανε επίδειξη φλόου και ατάκας πάνω σε τραπ ήχους. Το 2016 ο Υποχθόνιος κυκλοφόρησε τα τραγούδια «*Pacman*» και «*Colombiano*», με το δεύτερο να γίνεται πιο δημοφιλές. Αργότερα στο ίδιο έτος κυκλοφόρησε το EP του «*Δεύτερου Τόμου Πάσα Ντουμάνια/Παραισθήσεις*» με τους ΖΝ, και το επίσημο ρεμίξ του «*Colombiano*» στο οποίο συμπεριλαμβάνονται οι Slogan, N.O.E., Εφτάψυχος και Raf. Toν Φεβρουάριο του 2016 κυκλοφόρησε το «*Maradona*» που έγινε επιτυχία, με 15 εκατομμύρια προβολές στο YouTube, ενώ λίγους μήνες μετά συνεργάστηκε με τον SNIK στο ρεμίξ του τραγουδιού «*Panda*» και λίγο αργότερα στο τραγούδι «*DAB*». Έπειτα ακολούθησε το τραγούδι «*Peru*» σε συνεργασία με τον Yung Light το οποίο είναι από τις μεγαλύτερές του επιτυχίες καθώς έχει φτάσει τις 14 εκατομμύρια προβολές. Μετά ακολούθησαν τα κομμάτια Ελένη Βιτάλη και «*Sauce*» σε συνεργασία με τον FY. Τον Οκτώβριο του 2018 κυκλοφόρησε το «*Μεγιστάνας*» μαζί με τον Mad Clip. Επίσης, ο Υποχθόνιος, το 2016 συνεργάστηκε με τον SNIK στο βάιραλ τραγούδι «*DAB*» και στο τραγούδι «*Panda*». Τρία χρόνια μετά, ο Υποχθόνιος με τον Mad Clip συνεργάστηκαν με τον Sin Boy και τον illeoo στο τραγούδι «Mama».

Κατηγορία:Έλληνες ράπερ
Αποκαρβοξυλάσες

[thumb|255px|Διμερές (διπλό μόριο) της ανθρώπινης [αποκαρβοξυλάσης της ορνιθίνης]]
Οι **αποκαρβοξυλάσες** ή **καρβοξυ-λυάσες** είναι ένζυμα που καταλύουν την αποκαρβοξυλίωση, δηλαδή την αντίδραση αποσπάσεως της χημικής χαρακτηριστικής ομάδας καρβοξύλιο από ένα καρβοξυλικό οξύ. Οι αποκαρβοξυλάσες ανήκουν στη μεγάλη τάξη ενζύμων που ονομάζονται λυάσες, ένζυμα που διασπούν διάφορους χημικούς δεσμούς χωρίς να «χρησιμοποιούν» υδρόλυση ή οξείδωση.

Οι ενώσεις που κυρίως αποκαρβοξυλιώνουν οι καρβοξυλυάσες είναι αμινοξέα, *β*-κετονοξέα και *α*-κετονοξέα. Σε όλες σχεδόν τις περιπτώσεις η δράση τους οδηγεί στην έκλυση διοξειδίου του άνθρακα.

## Είδη και ονοματολογία
Οι αποκαρβοξυλάσες αντιστοιχούν στον αριθμό EC 4.1.1. Συνήθως ονομάζονται αναλόγως με το υπόστρωμα του οποίου την αποκαρβοξυλίωση καταλύουν, π.χ. η πυροσταφυλική αποκαρβοξυλάση καταλύει την αποκαρβοξυλίωση του πυροσταφυλικού οξέος.

## Παραδείγματα αποκαρβοξυλασών
* Αποκαρβοξυλάση των αρωματικών L-αμινοξέων
* Αποκαρβοξυλάση της γλουταμάτης
* Αποκαρβοξυλάση της ιστιδίνης
* Αποκαρβοξυλάση της ορνιθίνης
* Πυροσταφυλική αποκαρβοξυλάση
* RuBisCO – η μόνη αποκαρβοξυλάση με δράση που συνολικά δεσμεύει αντί να εκλύει διοξείδιο του άνθρακα, είναι ίσως το πιο άφθονο ένζυμο πάνω στη Γη
* Αποκαρβοξυλάση του ουροπορφυρινογόνου III

## Παραπομπές


## Πηγές
* Το λήμμα «αποκαρβοξυλάσαι» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 298

Αποκαρβοξυλασες
Πορντίπ Ναχιρουνκανόκ

Η **Πορντίπ Ναχιρουνκανόκ** (Τάι: พรทิพย์ นาคหิรัญกนก,  γεννημένη 7 Φεβρουαρίου 1969) γνωστή ως **Μπούι Σάιμον,** είναι Ταϊλανδέζα φιλάνθρωπος και Μις Υφήλιος το 1988. 

Είναι πρόεδρος και ιδρυτής του Ιδρύματος Angels Wings. Είναι Επίσης μέλος στο Συμβούλιο των Αντιπροσώπων του Πανεπιστημίου Pepperdine, στο Συμβούλιο του Παιδικού Μουσείου της Ινδιάναπολης ως Διακεκριμένη Σύμβουλος και είναι επίσης στο Συμβούλιο των Κυβερνήτων του Dream Foundation.

## Βιογραφία
Γεννήθηκε στην Μπανγκόκ της Ταϊλάνδης. Στις αρχές της δεκαετίας του '70, εγκαταστάθηκε στις Ηνωμένες Πολιτείες με την οικογένειά της. Παρακολούθησε το Γυμνάσιο Ουάσινγκτον Ίρβινγκ και το Λύκειο Φράνκλιν στο Λος Άντζελες. 

Τον Αύγουστο του 1988, τιμήθηκε με το Βασιλικό Μετάλλιο της Τιμής της Ταϊλάνδης, το Ανώτατο Τάγμα του Λευκού Ελέφαντα, από τον Βασιλιά Πουμιπόν Αντουνιαντέτ για την υπηρεσία της στη βοήθεια παιδιών που έχουν ανάγκη. Έλαβε ένα δεύτερο Βασιλικό Παράσημο το 2001, του Σουντρόφου του Ευγενέστερου Τάγματος του Στέμματος της Ταϊλάνδης.

Το 1989, διορίστηκε Πρέσβης Καλής Θέλησης των Ηνωμένων Εθνών για την Ταϊλάνδη από τον Αρχηγό της Αεροπορίας Σίντι Σαβέτσίλα, Υπουργό Εξωτερικών της Ταϊλανδίας. Ως πρέσβειρα καλής θέλησης, απευθύνθηκε στην Γενική Συνέλευση του ΟΗΕ σχετικά με τη Σύμβαση για τα Δικαιώματα του Παιδιού. Αποφοίτησε με πτυχίο ψυχολογία από το Πανεπιστήμιο Pepperdine.

Το 2002, παντρεύτηκε τον Χέρμπερτ Σάιμον, έναν Αμερικανό επιχειρηματία που είναι ο ιδιοκτήτης της ομάδας μπάσκετ Indiana Pacers και της Simon Property Group.

## Καλλιστεία
Το 1983, σε ηλικία 15 ετών, συμμετείχε στα Μις Καλιφόρνια Έφηβη ΗΠΑ όπου τερμάτισε ως 1η αναπληρωματική. Μετά την επιστροφή της στην Ταϊλάνδη, συμμετείχε στον διαγωνισμό Μις Ταϊλάνδη του 1988 που πραγματοποιήθηκε στη Μπανγκόκ, κέρδισε το δικαίωμα να εκπροσωπήσει την Ταϊλάνδη στον διαγωνισμό Μις Υφήλιος στις 24 Μαΐου 1988, στο Ταϊπέι του Ταϊβάν και έγινε η δεύτερη Ταϊλανδέζα νικήτρια.

## Παραπομπές

Κατηγορία:Μις Υφήλιος
Κατηγορία:Ταϊλανδές μοντέλα
Κρο Πάτρικ

Το **Κρο Πάτρικ** (, ), ονομασία που σημαίνει «Σωρός του [Αγίου] Πατρικίου», είναι χαμηλό βουνό και σημαντικός τόπος χριστιανικού προσκυνήματος στην Κομητεία Μέυο της δυτικής Ιρλανδίας.

Το βουνό έχει υψομετρο της υψηλότερης κορυφής 764 μέτρα πάνω από την επιφάνεια της θάλασσας, που το καθιστά το 29ο υψηλότερο στην Ιρλανδία. Η κορυφή έχει σχήμα πυραμίδας και θέα προς τον Κόλπο Κλιου, ενώ υψώνεται πάνω από το χωριό Μόρρισκ. Κοντινότερη πόλη είναι η κωμόπολη Γουέστπορτ. Το Κρο Πάτρικ θεωρείτο ήδη από την προχριστιανική εποχή ως ιερό βουνό. Απετέλεσε το επίκεντρο μιας προϊστορικής περιοχής τελετουργιών και μετά τον εκχριστιανισμό της χώρας συνδέθηκε με τον Άγιο Πατρίκιο, ο οποίος κατά την παράδοση πέρασε σαράντα ημέρες στην κορυφή του νηστεύοντας. Από τον 5ο αιώνα υπήρχε μικρός χριστιανικός ναός (εξωκκλήσι) στην κορυφή, αλλά το σημερινό εκκλησάκι είναι νεότερο, κτισμένο στις αρχές του 20ού αιώνα. Κάθε καλοκαίρι χιλιάδες προσκυνητές ανεβαίνουν στο Κρο Πάτρικ την τελευταία Κυριακή του Ιουλίου, ένα έθιμο που χρονολογείται τουλάχιστον από τον Μεσαίωνα.

## Παραπομπές


## Βιβλιογραφία
* 
* 

Κατηγορία:Βουνά της Ιρλανδίας
Κατηγορία:Ιερά βουνά
Αποδιαφοροποίηση

Η **αποδιαφοροποίηση** (αγγλ. *dedifferentiation*) είναι μια μεταβατική διαδικασία με την οποία κάποια κύτταρα γίνονται απλούστερα και λιγότερο εξειδικευμένα, επιστρέφοντας σε μια προγενέστερη κυτταρική κατάσταση, πλησιέστερη σε πολυκύτταρους οργανισμούς σε εκείνη των βλαστοκυττάρων του ίδιου οργανισμού. Η διαδικασία αυτή υποδηλώνει μια αύξηση στην ικανότητα του κυττάρου να διαφοροποιηθεί και πάλι, σε περισσότερους τύπους κυττάρων από όσους μπορούσε πριν από την αποδιαφοροποίηση. Στην κυτταρική διαφοροποίηση, εμφανίζονται διαφορές στη γονιδιακή έκφραση, τη μορφολογία ή τη φυσιολογία ενός κυττάρου, που καθιστούν τη λειτουργία του όλο και περισσότερο εξειδικευμένη.

Η απώλεια εξειδικεύσεως που παρατηρείται κατά την αποδιαφοροποίηση μπορεί να γίνει αντιληπτή από αλλαγές στη γονιδιακή έκφραση, τη φυσιολογία, τη λειτουργία που επιτελεί στα πλαίσια του οργανισμού του, ή τη μορφολογία. Η αποδιαφοροποίηση μπορεί σήμερα να επαχθεί τεχνητά σε ένα εργαστήριο, μέσα από διαδικασίες όπως η κατευθυνόμενη διαφοροποίηση με απευθείας επαναπρογραμματισμό και η παραγωγή επαγόμενων πολυδύναμων βλαστοκυττάρων. Από την άλλη, υπάρχουν και φυσικές, ενδογενείς διεργασίες αποδιαφοροποιήσεως στη φύση, ως μέρος των μηχανισμών επουλώσεως των τραυμάτων.

## Παραπομπές


## Πηγές
* Το λήμμα «αποδιαφοροποίησις» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 269

Κατηγορία:Κύτταρο
Κατηγορία:Κυτταρολογία
Εξευρωπαϊσμός

Ο όρος **εξευρωπαϊσμός** αναφέρεται σε μερικά διάκριτα, αλλά σχετιζόμενα μεταξύ τους φαινόμενα και σύνολα αλλαγών στις επιστήμες του ανθρώπου:

* Η διαδικασία κατά την οποία ένα υπολαμβανόμενο αρχικώς ως μη-ευρωπαϊκό υποκείμενο (που μπορεί να είναι ένας πολιτισμός, μία γλώσσα, μία πόλη ή ένα έθνος/λαός) υιοθετεί κάποια ευρωπαϊκά χαρακτηριστικά (που συχνά σχετίζονται με τη δυτικοποίηση).
* Εκτός του πλαισίου των κοινωνικών επιστημών, ο όρος αναφέρεται συνήθως στην ανάπτυξη μιας ταυτότητας, συλλογικής ή ατομικής, της ευρωπαϊκής ηπείρου, επάνω και πέρα από εθνικές ταυτότητες που (προ-)υπάρχουν στην ήπειρο. 
* Ως εξευρωπαϊσμός μπορεί να ορισθεί επίσης μια τάση στις χώρες του Ορθόδοξου Χριστιανισμού (Ρωσία και βαλκανικές χώρες) να φθάσουν και να προσομοιάσουν με τις χώρες της Δυτικής Ευρώπης, σε θέματα όπως το πολιτικοκοινωνικό σύστημα, ο πολιτισμός, η ενδυμασία, οι τέχνες, η οικονομία, οι υποδομές, η τεχνολογία και κάποιοι βασικοί κανόνες συμπεριφοράς. Η τάση αυτή ήταν ιστορικώς ιδιαιτέρως διακριτή κατά το β΄ μισό του 19ου αιώνα και κατά το α΄ μισό του 20ού αιώνα.
* Ο όρος είναι επίσης δυνατόν να αφορά, με μια νεότερη σημασία του, τη διαδικασία μέσα από την οποία οι πολιτικές και οικονομικές δυναμικές της Ευρωπαϊκής Ένωσης ενσωματώνονται στην οργανωτική λογική των εθνικών πολιτικών και της παραγωγής πολιτικής των μεμονωμένων κρατών-μελών της. Αρκετοί συγγραφείς, μεταξύ των οποίων και ο Σάμιουελ Χάντιγκτον υπεστήριξαν ότι οι πολίτες των ευρωπαϊκών χωρών αυτοπροσδιορίζονται όλο και περισσότερο ως Ευρωπαίοι παρά ως Πορτογάλοι, Γάλλοι, Γερμανοί, Ιταλοί, κλπ..

## Δείτε επίσης
* Δυτικοποίηση
* Ευρωπαϊκός πολιτισμός
* Ευρωπαϊκή ολοκλήρωση
* Φιλοευρωπαϊσμός

## Παραπομπές


## Πηγές
* Headley, John M.: ''The Europeanization of the World: On the Origins of Human Rights and Democracy'', Princeton University Press, Princeton 2007
* Howell, K.E.: *Developing Conceptualisations of Europeanization: Synthesising Methodological Approaches*, Queens University Belfast Working Papers, 2004

Κατηγορία:Πολιτιστική αφομοίωση
Κατηγορία:Δυτικός πολιτισμός
Κατηγορία:Ευρωπαϊκές σπουδές
Κατηγορία:Ορολογία πολιτικής επιστήμης